ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ Αριθ. 4 ΣΤΟΝ ΠΡΟΫΠΟΛΟΓΙΣΜΟ 2004 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΚΑΤΑ ΤΜΗΜΑ

Τμήμα I - Κοινοβούλιο

Τμήμα II - Συμβούλιο

Τμήμα III - Επιτροπή

Τμήμα IV - Δικαστήριο

Τμήμα V - Ελεγκτικό Συνέδριο

Τμήμα VI - Ευρωπαϊκή Οικονομική και Κοινωνική Επιτροπή

Τμήμα VII - Επιτροπή των Περιφερειών

Τμήμα VIII Μέρος Α - Ευρωπαίος Διαμεσολαβητής

Τμήμα VIII Μέρος B - Ευρωπαίος Επόπτης Προστασίας Δεδομένων

(Υποβλήθηκε από την Επιτροπή)

Έχοντας υπόψη:

- τη Συνθήκη ίδρυσης της Ευρωπαϊκής Κοινότητας, και ιδίως το άρθρο 272,

- τη Συνθήκη ίδρυσης της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Eυρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248 της 16.9.2002, σ. 1.

η Ευρωπαϊκή Επιτροπή υποβάλλει ακολούθως στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 4 στον προϋπολογισμό 2004 για τους λόγους που αναφέρονται στην αιτιολογική έκθεση.

***

Η γενική κατάσταση των δαπανών και η κατάσταση των εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Μια γλωσσική έκδοση της γενικής κατάστασης των δαπανών και της κατάστασης εσόδων και δαπανών κατά τμήμα επισυνάπτεται σε τεχνικό παράρτημα ως παράδειγμα.

ΑΙΤΙΟΛΟΓΙΚΗ ΕΚΘΕΣΗ

Το παρόν προσχέδιο διορθωτικού προϋπολογισμού έχει ως στόχο την αναπροσαρμογή όλων των τμημάτων του προϋπολογισμού 2004 στις τροποποιήσεις που έχουν επέλθει με την αναθεώρηση του κανονισμού υπηρεσιακής κατάστασης των μονίμων υπαλλήλων και του καθεστώτος που εφαρμόζεται στο λοιπό προσωπικό. Δεδομένου ότι οι δημοσιονομικές επιπτώσεις της μεταρρύθμισης έχουν ήδη ενσωματωθεί κατά σφαιρικό τρόπο στις πιστώσεις του προϋπολογισμού 2004, το παρόν προσχέδιο διορθωτικού προϋπολογισμού αφορά κυρίως τους πίνακες προσωπικού, που πρέπει να ρυθμιστούν κατά την ημερομηνία έναρξης ισχύος της μεταρρύθμισης του κανονισμού υπηρεσιακής κατάστασης που προβλέπεται για την 1η Μαΐου 2004, καθώς και την αναπροσαρμογή της δομής του προϋπολογισμού που θα επιτρέπει την εκτέλεση των νέων διατάξεων που προβλέπει ο κανονισμός αυτός (λαμβανομένης υπόψη της νέας κατηγορίας προσωπικού των «συμβασιούχων υπαλλήλων»). Αφορά επίσης την ενημέρωση ορισμένων παρατηρήσεων του προϋπολογισμού και ορισμένων αναφορών στις νομικές βάσεις που έχουν εισαχθεί με την εν λόγω μεταρρύθμιση. Οι αλλαγές αυτές στον προϋπολογισμό θα αρχίσουν να ισχύουν ταυτόχρονα με το νέο κανονισμό υπηρεσιακής κατάστασης.

Ο παρών διορθωτικός προϋπολογισμός στηρίζεται στον δημοσιονομικό κανονισμό (άρθρα 46 και 47 που αφορούν τους πίνακες προσωπικού) και σε τροποποιηθείσα πρόταση κανονισμού του Συμβουλίου για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών [2], όπως εγκρίθηκε από την Επιτροπή στις 18 Νοεμβρίου 2003, και ιδίως στο παράρτημα XIII που θα εφαρμόζεται κατά τη μεταβατική περίοδο που προβλέπει η μεταρρύθμιση.

[2] Τροποποιηθείσα πρόταση κανονισμού του Συμβουλίου για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών COM (2003)721 τελικό, της 18.11.2003 (κανονισμός υπηρεσιακής κατάστασης).

I. κοινοβουλιο

Το προσχέδιο των κατά πρόβλεψη καταστάσεων του προεδρείου του Ευρωπαϊκού Κοινοβουλίου, της 9ης Φεβρουαρίου, αναπροσαρμόζει τεχνικά τον πίνακα προσωπικού του ΕΚ στο νέο κανονισμό υπηρεσιακής κατάστασης. Η αναπροσαρμογή αυτή συνίσταται στη συστηματική μετατροπή των θέσεων του πίνακα για να συμφωνούν με τη νέα δομή της μεταβατικής σταδιοδρομίας. Έχει δημιουργηθεί ένα νέο κονδύλιο του προϋπολογισμού, με την αναφορά «προς υπόμνηση», για την κάλυψη των δαπανών που αφορούν το συμβασιούχο προσωπικό. Βάσει του νέου κανονισμού υπηρεσιακής κατάστασης, οι συμβασιούχοι υπάλληλοι αποτελούν μια νέα κατηγορία έκτακτου προσωπικού. Γενικά θα τους ανατίθενται καθήκοντα δευτερεύουσας σημασίας υπό την εποπτεία μόνιμων ή έκτακτων υπαλλήλων, και θα αντικαταστήσουν σύντομα, στο πλαίσιο των θεσμικών οργάνων, τους επικουρικούς υπαλλήλους και τους υπαλλήλους της κατηγορίας D.

II. συμβουλιο

II.1 Τροποποίηση του πίνακα προσωπικού

Η Γενική Γραμματεία εφάρμοσε, σύμφωνα με τη μέθοδο που συντόνισε με την Επιτροπή, μια απλή τεχνική μετάβαση που δεν θίγει την ψήφο της αρμόδιας για τον προϋπολογισμό αρχής για τον προϋπολογισμό του 2004 (κατάσταση μετά την τροποποίηση του πίνακα προσωπικού από τον διορθωτικό προϋπολογισμό που εγκρίθηκε από την Επιτροπή των Μονίμων Αντιπροσώπων στις 18 Φεβρουαρίου 2004), και η οποία βασίζεται στις ακόλουθες αρχές:

α) Κατάργηση των διακρίσεων που αφορούν τον γλωσσικό κλάδο, μετά από την κατάργηση του κλάδου αυτού από το άρθρο 5 του παραρτήματος Ι του κανονισμού υπηρεσιακής κατάστασης.

β) Κατά τη διετή μεταβατική περίοδο (μέχρι τις 30 Απριλίου 2006), οι τέσσερις κατηγορίες μόνιμων και έκτακτων θέσεων των πινάκων προσωπικού διατηρούνται αλλά μετονομάζονται με την εφαρμογή των ακόλουθων κανόνων :

- Οι υπάρχουσες θέσεις μετατρέπονται με εφαρμογή του άρθρου 2 παρ. 1 του παραρτήματος XIII του κειμένου της μεταρρύθμισης. Το άρθρο αυτό ορίζει τον τρόπο μετονομασίας της κατηγορίας και του βαθμού των υπαλλήλων που είναι τοποθετημένοι σε θέσεις που προβλέπει ο κανονισμός υπηρεσιακής κατάστασης.

- Οι νέες θέσεις που ενέκρινε η αρμόδια για τον προϋπολογισμό αρχή στο πλαίσιο της διεύρυνσης [3] μετατρέπονται κατ'εφαρμογή του άρθρου 11 παρ. 3 δεύτερη περίπτωση, το οποίο ορίζει τον πίνακα αντιστοιχίας μεταξύ του βαθμού του διαγωνισμού και του βαθμού πρόσληψης (από 1ης Μαΐου), στο μέτρο που οι θέσεις αυτές δεν προορίζονται να καλυφθούν πριν από την 1η Μαΐου 2004.

[3] Θέσεις δημιουργηθείσες για την διεύρυνση το 2003: 236.

II.2 Αλλαγή της δομής του προϋπολογισμού

Ο νέος κανονισμός υπηρεσιακής κατάστασης προβλέπει ως νέα κατηγορία προσωπικού τον «συμβασιούχο υπάλληλο» πράγμα που απαιτεί:

- τη δημιουργία ειδικού κονδυλίου του προϋπολογισμού: θέση 1115, συμβασιούχοι υπάλληλοι.παρατήρηση: η πίστωση αυτή προορίζεται να καλύψει τις δαπάνες που αφορούν την ενδεχόμενη πρόσληψη συμβασιούχων υπαλλήλων,

- την τροποποίηση των κονδυλίων του προϋπολογισμού που καλύπτουν διάφορα δικαιώματα των υπαλλήλων αυτών (άρθρο 115).

II.3 Παρατηρήσεις του προϋπολογισμού

Σύμφωνα με τις διατάξεις του νέου κανονισμού υπηρεσιακής κατάστασης θα πρέπει :

- να συμπληρωθεί η παρατήρηση της θέσης 1149 «Άλλες αποζημιώσεις και επιστροφές» με μια περίπτωση:

«- επίδομα γονικής ή οικογενειακής άδειας»,

- να αναπροσαρμοστεί η παρατήρηση των διαφόρων κονδυλίων του προϋπολογισμού που αφορούν την εφαρμογή του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό στις αλλαγές των εκάστοτε αναφορών.

III. επιτροπη

III.1 Αναπροσαρμογή των πινάκων προσωπικού της Επιτροπής, συμπεριλαμβανομένων και των υπηρεσιών, της OLAF και της Υπηρεσίας Εκδόσεων, καθώς και του Μεταφραστικού Κέντρου των οργάνων της Ευρωπαϊκής Ένωσης

Η Επιτροπή εφάρμοσε απλή τεχνική μετατροπή που δεν θίγει την ψήφο της αρμόδιας για τον προϋπολογισμό αρχής σχετικά με τον προϋπολογισμό 2004. Η Επιτροπή μετέτρεψε τους πίνακες προσωπικού (προϋπολογισμός λειτουργίας, έρευνας και υπηρεσιών) βάσει των ακόλουθων αρχών:

- Άμεση κατάργηση των διακρίσεων που αφορούν το γλωσσικό, επιστημονικό και τεχνικό κλάδο μετά από την κατάργηση των κλάδων αυτών στο άρθρο 5 και στο παράρτημα Ι του κανονισμού υπηρεσιακής κατάστασης.

- Κατά τη διάρκεια μεταβατικής περιόδου δύο ετών, οι τέσσερις κατηγορίες μονίμων και εκτάκτων θέσεων των πινάκων προσωπικού διατηρούνται αλλά μετονομάζονται με την εφαρμογή των ακόλουθων κανόνων :

- Οι υπάρχουσες θέσεις μετατρέπονται με εφαρμογή του άρθρου 2 παρ. 1 του παραρτήματος XIII του κειμένου της μεταρρύθμισης. Το άρθρο αυτό ορίζει τον τρόπο μετονομασίας της κατηγορίας και του βαθμού των υπαλλήλων που είναι τοποθετημένοι σε θέσεις που προβλέπει ο κανονισμός υπηρεσιακής κατάστασης.

Παρατηρείται ότι στον πίνακα προσωπικού που η αρμόδια για τον προϋπολογισμό αρχή ψήφισε για το 2004 λαμβάνεται ήδη υπόψη η υπολογιζόμενη επίδραση των προαγωγών «παλαιάς σταδιοδρομίας» για το 2004 και δεν απαιτείται αναπροσαρμογή.

- Οι νέες θέσεις που ενέκρινε η αρμόδια για τον προϋπολογισμό αρχή για το 2004 [4] μετατρέπονται κατ'εφαρμογή του άρθρου 11 παρ. 3 δεύτερη περίπτωση, που καθορίζει τον πίνακα αντιστοιχίας μεταξύ του βαθμού του διαγωνισμού και του βαθμού πρόσληψης από 1ης Μαΐου, στο μέτρο που οι θέσεις αυτές δεν προορίζονται να καλυφθούν πριν από την 1η Μαΐου, με εξαίρεση ωστόσο :

[4] Για την Επιτροπή, οι 780 νέες θέσεις απασχόλησης συνδέονται ουσιαστικά με τη διεύρυνση και προορίζονται να καλυφθούν μετά την 1η Μαΐου 2004 με επιτυχόντες διαγωνισμών οι βαθμοί πρόσληψης των οποίων θα καθορισθούν βάσει του άρθρου 11 παρ. 3 του παραρτήματος XIII.

- των νέων θέσεων απασχόλησης του βαθμού A1 και A2.

- των νέων θέσεων απασχόλησης που χορηγούνται για τα ιδιαίτερα γραφεία μετά την διεύρυνση.

Για τις εξαιρέσεις αυτές, η Επιτροπή εφαρμόζει τις διατάξεις του άρθρου 2 του παραρτήματος XIII, όπως και για τις υπάρχουσες θέσεις, πράγμα που επιτρέπει την ύπαρξη ταυτόσημων δομών σταδιοδρομίας με τις σήμερα ισχύουσες. Επιπλέον, όσον αφορά τα ιδιαίτερα γραφεία, επισημαίνεται ότι ορισμένα μέλη των νέων ιδιαίτερων γραφείων μπορούν ενδεχομένως να πληρωθούν με έκτακτους υπαλλήλους, πριν από την 1η Μαΐου, πράγμα που δεν επιτρέπει εν πάση περιπτώσει την εφαρμογή του άρθρου 11.

Οι αρχές που καθορίζονται ανωτέρω εφαρμόστηκαν σε όλους τους πίνακες προσωπικού, είτε πρόκειται για τον προϋπολογισμό λειτουργίας είτε έρευνας είτε για τους προϋπολογισμούς των υπηρεσιών.

Όσον αφορά την Υπηρεσία Εκδόσεων, θα πρέπει ωστόσο να αναφερθεί ότι οι 6 νέες θέσεις πλαισίωσης που χορηγήθηκαν το 2004 για την ενίσχυση της διοίκησης μετά την σημαντική αύξηση του εξωτερικού προσωπικού λόγω της προετοιμασίας της διεύρυνσης κατά τα τελευταία έτη, επίσης μετατράπηκαν βάσει του άρθρου 2 του παραρτήματος XIII.

Για το Μεταφραστικό Κέντρο των οργάνων της Ευρωπαϊκής Ένωσης, θα πρέπει να αναφερθεί ότι όλες οι νέες θέσεις απασχόλησης θα πληρωθούν με έκτακτους υπαλλήλους και γι'αυτόν τον λόγο ο πίνακας μετατροπής των μόνιμων θέσεων τροποποιείται εξ ολοκλήρου κατ'εφαρμογήν του άρθρου 2 του παραρτήματος ΧIII του κανονισμού υπηρεσιακής κατάστασης (σύμφωνα με το άρθρο 5 παρ. 4 του παραρτήματος XIII που αφορά τους πίνακες επιτυχόντων ήδη υπηρετούντων έκτακτων υπαλλήλων. Εξάλλου, το επίπεδο Α5 του παλαιού κανονισμού υπηρεσιακής κατάστασης (A*11) διατηρείται για 2 νέες θέσεις και το επίπεδο A6 (A*10) για 3 νέες θέσεις.

Στους ακόλουθους πίνακες εμφαίνονται οι αλλαγές στους διάφορους πίνακες προσωπικού της Επιτροπής, συμπεριλαμβανομένων και εκείνων των Υπηρεσιών. Όσον αφορά τις έκτακτες θέσεις απασχόλησης, εφόσον δεν υπάρχουν νέες θέσεις το 2004, δεν είναι αναγκαία η συμπερίληψη πίνακα δεδομένου ότι η μετατροπή συμφωνεί μόνο με το άρθρο 2 παρ. 1 του παραρτήματος XIII.

Οι νέοι πίνακες προσωπικού, συμπεριλαμβάνουν αυτομάτως όλες τις τροποποιηθείσες υποσημειώσεις σύμφωνα με τις ίδιες αρχές, εκτός από εκείνες που αναφέρονται στο τεχνικό παράρτημα της «Γενικής κατάστασης εσόδων σημείο Γ - Προσωπικό» στο τμήμα ΙΙΙ - Επιτροπή.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

III.2 Το άρθρο 29 των κανόνων εφαρμογής του δημοσιονομικού κανονισμού αναφέρει για τις παρατηρήσεις του προϋπολογισμού:

«Οι παρατηρήσεις του προϋπολογισμού περιλαμβάνουν ιδίως τα ακόλουθα στοιχεία:

a) τα στοιχεία αναφοράς της βασικής πράξης, εφόσον υπάρχει.

β) τις ενδεδειγμένες επεξηγήσεις σχετικά με τη φύση και τον προορισμό των πιστώσεων.»

Κατ'αναλογία με την πρακτική που εφαρμόζεται στον υπόλοιπο προϋπολογισμό και στο πλαίσιο της αναθεώρησης του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται στο λοιπό προσωπικό, ο οποίος δεν έχει ακόμη οριστικά εκδοθεί κατά την υποβολή του διορθωτικού προϋπολογισμού, η Επιτροπή προτείνει να μην γίνεται πλέον αναφορά στις παρατηρήσεις του προϋπολογισμού στα άρθρα και/ή στα ειδικά παραρτήματα και να τυποποιηθούν οι παρατηρήσεις στα κονδύλια του προϋπολογισμού ως ακολούθως:

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.

Οι εξηγήσεις σχετικά με την φύση και τον προορισμό των πιστώσεων που αναφέρονται στα κονδύλια του προϋπολογισμού παραμένουν αμετάβλητες.

Ακολουθούν οι πίνακες με τις αναφορές που έχουν χρησιμοποιηθεί στον προϋπολογισμό 2004 για τον κανονισμό υπηρεσιακής κατάστασης των μονίμων υπαλλήλων και του καθεστώτος που εφαρμόζεται στο λοιπό προσωπικό.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

III.3 Παρατηρήσεις του προϋπολογισμού σχετικά με τους συμβασιούχους υπαλλήλους

Οι διάφορες παρατηρήσεις του προϋπολογισμού σχετικά με το εξωτερικό προσωπικό πρέπει εφόσον απαιτείται να συμπληρωθούν, για να παράσχουν τη δυνατότητα πρόσληψης συμβασιούχων υπαλλήλων οι οποίοι αποτελούν μια νέα κατηγορία προσωπικού που θεσπίστηκε με τη μεταρρύθμιση του κανονισμού υπηρεσιακής κατάστασης. Η τελική πρόταση για τον κανονισμό υπηρεσιακής κατάστασης προβλέπει δύο είδη συμβασιούχων υπαλλήλων: εκείνους που αναλαμβάνουν καθήκοντα δευτερεύουσας σημασίας και εκείνους που αναλαμβάνουν επικουρικά καθήκοντα. Οι τελευταίοι αυτοί υπάλληλοι θα αντικαταστήσουν προοδευτικά τους επικουρικούς υπαλλήλους. Θα πρέπει, ως εκ τούτου, να προβλεφθεί ιδίως η πρόσληψη συμβασιούχων υπαλλήλων παντού όπου ο προϋπολογισμός επιτρέπει σήμερα την πρόσληψη επικουρικών υπαλλήλων είτε πρόκειται για πιστώσεις εξωτερικού προσωπικού (XX 01 02) ή ακόμα για ορισμένες δαπάνες στήριξης προγραμμάτων (XX 01 04) [5]. Όλες οι προτεινόμενες τροποποιήσεις επαναλαμβάνονται στο τεχνικό παράρτημα.

[5] Στις παρατηρήσεις του προϋπολογισμού που προτείνονται για τον τίτλο 13 λαμβάνονται υπόψη οι προτάσεις που έγιναν στο προσχέδιο διορθωτικού προϋπολογισμού 3/2004.

III.4 Αναπροσαρμογή των πινάκων προσωπικού για αποκεντρωμένους οργανισμούς

Τον Απρίλιο 2004, η Επιτροπή υπέβαλε το ΠΠ 2004 το οποίο περιελάμβανε τα ποσά για μια ΕΕ των 15 και μια ΕΕ των 25, καθώς και τους πίνακες προσωπικού των οργανισμών στις δύο αυτές περιπτώσεις. Παρότι οι συζητήσεις της αρμόδιας για τον προϋπολογισμό αρχής αφορούσαν τόσο την ΕΕ των 15 όσο και την ΕΕ των 25, ο τελικός προϋπολογισμός που εγκρίθηκε το Δεκέμβριο 2004 περιοριζόταν στα 15 κράτη μέλη. Η Επιτροπή πρότεινε στις 3 Φεβρουαρίου 2004 διορθωτικό προϋπολογισμό για μια ΕΕ των 25 (ΔΠ αριθ. 1/2004), ο οποίος στηρίζεται αυστηρά στα αριθμητικά στοιχεία που είχαν ήδη αποτελέσει αντικείμενο διαπραγμάτευσης και είχαν γίνει αποδεκτά από την αρμόδια για τον προϋπολογισμό αρχή. Ωστόσο, όπως συμφωνήθηκε με την αρχή αυτή, ο διορθωτικός προϋπολογισμός αφορά μόνο τις χρηματοδοτικές πιστώσεις.

Σε ένα δεύτερο στάδιο, ο διορθωτικός προϋπολογισμός αριθ. 4/2004 σχετικά με την τροποποίηση του κανονισμού υπηρεσιακής κατάστασης θα συμπεριλάβει την μετατροπή των πινάκων προσωπικού των οργανισμών για την μετάβαση από την ΕΕ των 15 στην ΕΕ των 25, παράλληλα με την ενσωμάτωση ενός νέου συστήματος κατηγοριών και βαθμών μετά τη μεταρρύθμιση όλων των πινάκων προσωπικού της Ένωσης των 25. Με σκοπό τη διαφάνεια, η Επιτροπή προτείνει να αναφέρονται στον προϋπολογισμό της ΕΕ των 25 δύο είδη πινάκων προσωπικού ανά οργανισμό:

- ο πρώτος («παραδοσιακός πίνακας προσωπικού») να αναφέρει την αύξηση του προσωπικού που προβλέπει ο κανονισμός υπηρεσιακής κατάστασης για τη μετάβαση από την ΕΕ των 15 στην ΕΕ των 25 με χρησιμοποίηση της παραδοσιακής ονοματολογίας ώστε να καταστούν δυνατές οι συγκρίσεις,

- ο δεύτερος (πίνακες του προσωπικού σύμφωνα με τη νέα ονοματολογία) να αναπροσαρμόζει τον πίνακα του προσωπικού που προτείνεται για την ΕΕ των 25 στο νέο σύστημα κατηγοριών και βαθμών μετά από τη μεταρρύθμιση, η οποία θα αρχίσει να ισχύει από την 1η Μαΐου 2004.

Η πρόταση της Επιτροπής στηρίζεται στις ακόλουθες αρχές:

Οι «παραδοσιακοί» πίνακες προσωπικού:

- Ουσιαστικά, οι πίνακες προσωπικού για την ΕΕ των 25, που υποβλήθηκαν ήδη στην Επιτροπή στο πλαίσιο του ΠΠ 2004, προτείνονται εκ νέου. Κάθε παρέκκλιση από την αρχή αυτή αναφέρεται κατά περίπτωση.

Στους πίνακες προσωπικού που καθορίζονται σύμφωνα με τη νέα ονοματολογία λαμβάνεται υπόψη το γεγονός ότι:

- οι υπάρχουσες θέσεις, που έχουν εγκριθεί στον κοινοτικό προϋπολογισμό 2003, υπόκεινται κατ' αρχήν στην εφαρμογή του άρθρου 2 του παραρτήματος XIII του νέου κανονισμού υπηρεσιακής κατάστασης, πράγμα που σημαίνει ότι οι σημερινές θέσεις (βλ. θέσεις που εγκρίθηκαν το 2003) θα λάβουν υψηλότερο βαθμό, ορισμένοι δε οργανισμοί έχουν προτείνει να δοθεί χαμηλότερος βαθμός στις «θέσεις 2003» οι οποίες παραμένουν κενές,

- οι νέες και συμπληρωματικές θέσεις, αν συγκρίνουμε τις θέσεις που έχουν εγκριθεί στον κοινοτικό προϋπολογισμό 2003 και στον κοινοτικό προϋπολογισμό 2004 για την ΕΕ των 15, υπόκεινται κυρίως στο άρθρο 11 παρ. 3 του παραρτήματος ΧΙΙΙ του νέου κανονισμού υπηρεσιακής κατάστασης και θα λάβουν χαμηλότερο βαθμό, εκτός εάν ο σχετικός οργανισμός πρόκειται λογικά να προβεί σε προσλήψεις πριν από την 1η Μαΐου 2004,

- οι νέες και συμπληρωματικές θέσεις (θέσεις για τη νέα διεύρυνση που έχουν εγκριθεί στους πίνακες προσωπικού για την ΕΕ των 25), εάν συγκρίνουμε τον κοινοτικό προϋπολογισμό 2004 για την ΕΕ των 15 και τον κοινοτικό προϋπολογισμό 2004 για την ΕΕ των 25, θα υπόκεινται στο άρθρο 11 παρ. 3 του παραρτήματος ΧΙΙΙ και θα τους δοθεί χαμηλότερος βαθμός. Οι θέσεις αυτές δεν μπορούν προφανώς να πληρωθούν πριν από την 1η Μαΐου 2004 δεδομένου ότι οι αναγκαίοι πόροι για το σκοπό αυτό δεν προβλέπονται ακόμα.

III.4.1 Πίνακες προσωπικού ταυτόσημοι όσον αφορά το περιεχόμενο με εκείνους του ΠΠ 2004 - ΕΕ των 25:

- Eυρωπαϊκού Κέντρου Ανάπτυξης της Επαγγελματικής Κατάρτισης,

- Ευρωπαϊκού Οργανισμού Περιβάλλοντος,

- Eυρωπαϊκύ Ιδρύματος για την Κατάρτιση,

- Eυρωπαϊκού Κέντρου Παρακολούθησης Ναρκωτικών και Τοξικομανίας,

- Eυρωπαϊκού Οργανισμού για την Αξιολόγηση των Φαρμακευτικών Προϊόντων,

- Eυρωπαϊκού Οργανισμού για την Ασφάλεια των Τροφίμων,

- Eυρωπαϊκού Οργανισμού για την Ασφάλεια στη Θάλασσα,

- Eυρωπαϊκού Οργανισμού για την Ασφάλεια της Αεροναυτιλίας

- Eυρωπαϊκού Οργανισμού Σιδηροδρόμων για την Ασφάλεια και τη Διαλειτουργικότητα

III.4.2 Πίνακες προσωπικού των οποίων το περιεχόμενο έχει υποστεί ορισμένες τροποποιήσεις σε σχέση με το ΠΠ 2004 - ΕΕ των 25:

- Eυρωπαϊκού Οργανισμού για την ασφάλεια και την υγεία στην εργασία

Ο πίνακας του ΠΠ 2004 για την ΕΕ των 25 διορθώθηκε και προβλέπει πλέον 38 θέσεις.

- Eυρωπαϊκού Οργανισμού Ανασυγκρότησης

Ο οργανισμός αναθεώρησε τις εκτιμήσεις του και προβλέπει πλέον 114 θέσεις αντί των 120 (ΠΠ ΕΕ των 25)

- Eurojust

Ο οργανισμός αναθεώρησε τις εκτιμήσεις του και προβλέπει πλέον 69 θέσεις έναντι των 76 (ΠΠ ΕΕ των 25)

- Eυρωπαϊκoύ Παρατηρητηρίου των φαινομένων ρατσισμού και ξενοφοβίας

Από τις 34 προβλεπόμενες θέσεις, 1 θέση D αντικαταστάθηκε από 1 θέση C .

- Ευρωπαϊκού οργανισμού για την ασφάλεια δικτύων και πληροφοριών

Όπως και στο ΠΠ ΕΕ 25, ο πίνακας του προσωπικού περιλαμβάνει 15 θέσεις. Ωστόσο αντί για μόνιμες θέσεις, προβλέπονται έκτακτες θέσεις,

Αυτοχρηματοδοτούμενοι οργανισμοί:

- Γραφείο εναρμόνισης της εσωτερικής αγοράς (Εμπορικά σήματα και σχέδια)

Ο προτεινόμενος πίνακας προσωπικού συμφωνεί με τον συνολικό αριθμό υπαλλήλων που έχει ήδη προταθεί στο ΠΠ 2004 για την ΕΕ των 25, αλλά προβλέπει στο πλαίσιο αυτό την μετατροπή 10 μόνιμων θέσεων σε έκτακτες θέσεις (από 460 μόνιμες και 215 έκτακτες θέσεις στο ΠΠ, σε 450 μόνιμες και 225 έκτακτες θέσεις στον ΔΠ αριθ. 4/2004).

- Κοινοτικό ραφείο φυτικών ποικιλιών

Το γραφείο αύξησε τις προβλέψεις του κατά 2 θέσεις και ο πίνακας προσωπικού του περιλαμβάνει πλέον 37 θέσεις.

III.4.3 Άλλες παρατηρήσεις

- Ευρωπαϊκό Ίδρυμα για τη βελτίωση των συνθηκών διαβίωσης και εργασίας

Παρότι ο κανονισμός υπηρεσιακής κατάστασης που εφαρμόζεται στον οργανισμό αυτό είναι ο κανονισμός 1860/76, της 29ης Ιουνίου 1976, η Επιτροπή προτείνει, για λόγους ομοιογένειας και διαφάνειας, να ευθυγραμμιστεί ο πίνακας προσωπικού του ιδρύματος προς τις διατάξεις της μεταρρύθμισης του προσωπικού της Επιτροπής και των άλλων οργανισμών.

IV. Δικαστήριο

IV.1 Προσαρμογή του πίνακα θέσεων του Δικαστηρίου

Το Δικαστήριο εφάρμοσε μια απλή τεχνική μετατροπή που δεν θίγει την εκ μέρους της δημοσιονομικής αρχής ψήφιση του προϋπολογισμού του 2004. Η προσαρμογή του πίνακα θέσεων πραγματοποιείται βάσει των ακόλουθων αρχών:

- Άμεση κατάργηση της διακρίσεως που αφορά τον γλωσσικό κλάδο κατόπιν της απαλείψεως του κλάδου αυτού, όπως προβλέπει το άρθρο 5 του ΚΥΚ.

- Για μεταβατική περίοδο δύο ετών, οι τέσσερις κατηγορίες (A, B, C, D) στις οποίες κατατάσσονται οι μόνιμοι και έκτακτοι υπάλληλοι του πίνακα θέσεων εξακολουθούν να ισχύουν αλλά τροποποιούνται οι βαθμοί, γεγονός που επιβάλλει τη μετατροπή ορισμένων θέσεων:

- Οι υπάρχουσες θέσεις (εκτός διευρύνσεως) μετατρέπονται βάσει του άρθρου 2 1 του παραρτήματος XIII του μελλοντικού ΚΥΚ. Το άρθρο αυτό προβλέπει τον τρόπο μετονονομασίας του βαθμού των υπαλλήλων που είναι τοποθετημένοι σε οργανικές θέσεις. Πρέπει να σημειωθεί ότι στον πίνακα θέσεων που έχει ψηφίσει η δημοσιονομική αρχή για το 2004 έχει ληφθεί υπόψη το κατ' εκτίμηση αποτέλεσμα των προαγωγών "παλαιάς σταδιοδρομίας" για το 2004 και δεν απαιτείται προσαρμογή λόγω αυτού.

- Οι νέες θέσεις που χορήγησε η δημοσιονομική αρχή ενόψει της διευρύνσεως για τα έτη 2003 και 2004 [6] μετατρέπονται κατ' εφαρμογήν του άρθρου 11 3, δεύτερη περίπτωση, του παραρτήματος XIII, το οποίο περιέχει τον πίνακα των αντιστοιχιών μεταξύ του οριζομένου στον διαγωνισμό βαθμού και του βαθμού κατά την πρόσληψη από 1ης Μαΐου, εξαιρουμένων ωστόσο των ακόλουθων θέσεων:

[6] Η δημοσιονομική αρχή ενέκρινε τη δημιουργία 501 θέσεων δυνάμει του προϋπολογισμού του 2004 και 53 θέσεων δυνάμει του προϋπολογισμού του 2003 για τις ανάγκες της προ της διευρύνσεως περιόδου

- μίας θέσεως διευθυντή βαθμού A2 στη διεύθυνση μετάφρασης και μίας θέσεως βαθμού LA3 στην υπηρεσία διερμηνείας,

- των εκτάκτων θέσεων που προβλέπονται για τα γραφεία των νέων Μελών του Δικαστηρίου.

Για τις θέσεις αυτές η μετατροπή πραγματοποιείται σύμφωνα με τις διατάξεις του άρθρου 2 του παραρτήματος XIII, όπως ακριβώς και για τις υφιστάμενες θέσεις: όσον αφορά δύο θέσεις βαθμού A2 και LA3, η εν λόγω μετατροπή είναι αναγκαία προκειμένου να καταστεί δυνατή η κάλυψη της οικείας θέσεως και, όσον αφορά τις θέσεις στα γραφεία των Μελών, πρέπει να εξασφαλίζεται η ίση μεταχείριση των συνεργατών των παλαιών και των νέων Μελών του Δικαστηρίου.

- Περαιτέρω, σύμφωνα με την παράγραφο 2 του άρθρου 12 του παραρτήματος XIII του μελλοντικού ΚΥΚ, οι 238 θέσεις LA7 των γλωσσομαθών νομικών, οι οποίες προορίζονται για τα νέα μεταφραστικά τμήματα, μετατρέπονται σε 238 θέσεις βαθμού A*8.

Οι δύο πίνακες που ακολουθούν εμφαίνουν τις μεταβολές του πίνακα θέσεων του Δικαστηρίου, όπως απορρέουν από την εφαρμογή των προαναφερθεισών αρχών.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

IV.2 Νομική βάση

Μέχρι την υποβολή του εν λόγω διορθωτικού προϋπολογισμού δεν έχει εκδοθεί ο νέος ΚΥΚ. Για τον λόγο αυτό προτείνεται να αναβληθεί, μέχρι να ολοκληρωθεί η διαδικασία εγκρίσεως του προϋπολογισμού του 2005, η προσαρμογή των παραπομπών που περιέχονται στα δημοσιονομικά σχόλια προκειμένου αυτές να συμφωνούν με τον νέο ΚΥΚ.

IV.3 Δημιουργία νέας θέσεως του προϋπολογισμού για τους συμβασιούχους υπαλλήλους

Ο νέος ΚΥΚ προβλέπει δύο είδη συμβασιούχων υπαλλήλων: τους υπαλλήλους που είναι επιφορτισμένοι με μη ουσιώδη καθήκοντα και τους υπαλλήλους που είναι επιφορτισμένοι με βοηθητικά καθήκοντα. Οι τελευταίοι θα αντικαταστήσουν σταδιακά τους επικουρικούς υπαλλήλους. Στο πλαίσιο αυτό επιβάλλεται η δημιουργία νέας θέσεως του προϋπολογισμού με τίτλο «Συμβασιούχοι υπάλληλοι» προοριζομένης να καλύψει τις σχετικές με τους νέους συμβασιούχους υπαλλήλους δαπάνες. Η θέση αυτή θα εγγραφεί «προς υπόμνηση» και δεν θα προβλέπει πιστώσεις στον διορθωτικό αυτό προϋπολογισμό, δεδομένου ότι σ' αυτό το στάδιο είναι αδύνατο να καθοριστεί αν, και σε ποιο μέτρο, το θεσμικό όργανο θα προσφύγει, ήδη κατά το τρέχον έτος, σε συμβασιούχους υπαλλήλους.

ΚΕΦΑΛΑΙΟ 11 - ΕΝ ΕΝΕΡΓΕΙΑ ΠΡΟΣΩΠΙΚΟ

1 1 1 Λοιποί υπάλληλοι

1 1 1 5 Συμβασιούχοι υπάλληλοι

>ΘΕΣΗ ΠIΝΑΚΑ>

Καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων και ιδίως άρθρο 3 και τίτλος IV.

Η πίστωση αυτή προορίζεται να καλύψει τις δαπάνες σχετικά με την ενδεχόμενη πρόσληψη συμβασιούχων υπαλλήλων.

V. Ελεγκτικό Συνέδριο

Η έναρξη ισχύος του νέου κανονισμού υπηρεσιακής κατάστασης προβλέπεται για την 1η Μαΐου 2004. Είναι, κατά συνέπεια, αναγκαίο να υπάρξουν τεχνικές αναπροσαρμογές στον προϋπολογισμό 2004 ώστε να ληφθούν υπόψη οι διατάξεις του κανονισμού αυτού. Συγκεκριμένα πρέπει:

(α) να ενισχυθεί συστηματικά ο πίνακας προσωπικού ώστε να ενσωματωθούν οι αναθεωρηθέντες μεταβατικοί βαθμοί του κανονισμού υπηρεσιακής κατάστασης,

(β) να προστεθεί μια νέα θέση 1115 στον προϋπολογισμό, με τη μνεία "π.υ.", ώστε να δοθεί η δυνατότητα χρησιμοποίησης συμβασιούχων υπαλλήλων στη θέση των επικουρικών,

(γ) να τροποποιηθούν οι παρατηρήσεις της θέσης 1149 ώστε να συμπεριληφθεί η γονική και οικογενειακή άδεια,

(δ) να μην τροποποιηθούν κατά το στάδιο αυτό οι παρατηρήσεις στα κονδύλια του προϋπολογισμού που αφορούν τον κανονισμό υπηρεσιακής κατάστασης δεδομένου ότι καμία νομική βάση δεν παρέχει τη δυνατότητα να γίνει αυτό πριν από την έκδοση του νέου κανονισμού υπηρεσιακής κατάστασης. Εννοείται ότι οι αναφορές στον παλαιό κανονισμό υπηρεσιακής κατάστασης πρέπει να θεωρηθούν ως αναφορές στις αντίστοιχες διατάξεις του νέου κανονισμού υπηρεσιακής κατάστασης.

V.1 Τροποποιήσεις του πίνακα προσωπικού

Ο ακόλουθος πίνακας παρουσιάζει τις μετατροπές που πραγματοποιήθηκαν στον πίνακα προσωπικού:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Ο αναθεωρηθείς πίνακας προσωπικού ο οποίος αντικαθιστά εκείνον που υπάρχει στον προϋπολογισμό που ενέκρινε το Ευρωπαϊκό Κοινοβούλιο, στις 18 Δεκεμβρίου 2003, περιλαμβάνεται στο τεχνικό παράρτημα του παρόντος εγγράφου.

Ειδικό πρόβλημα που προκύπτει από τον νέο κανονισμό υπηρεσιακής κατάστασης

Το Ελεγκτικό Συνέδριο διοργανώνει κατά καιρούς εσωτερικούς διαγωνισμούς για να ενθαρρύνει περιορισμένο αριθμό υπαλλήλων που διαθέτουν τα απαιτούμενα προσόντα ή/και την επαγγελματική πείρα να μεταβούν από τη μία κατηγορία στην άλλη. Οι επιτυχόντες των διαγωνισμών αυτών διορίζονται στην ανώτερη κατηγορία από τον βασικό βαθμό πρόσληψης και, στις περισσότερες περιπτώσεις, λαμβάνουν αντισταθμιστική αποζημίωση μέχρις ότου ο μισθός τους στην ανώτερη αυτή κατηγορία αυξηθεί μετά από προαγωγές στο πλαίσιο της κατηγορίας αυτής και φτάσει να ισούται με το ποσό που θα λάμβαναν αν είχαν παραμείνει στην κατώτερη κατηγορία. Το φαινόμενο αυτό οφείλεται στο γεγονός ότι ο βασικός μισθός στους ανώτερους βαθμούς της κατώτερης κατηγορίας (π.χ. D1) είναι υψηλότερος από εκείνον των κατώτερων βαθμών της ανώτερης κατηγορίας (π.χ. C5).

Το νέο καθεστώς θα συγκεντρώσει τις κατηγορίες Β, C και D σε μία μόνη δομή γραμμικής σταδιοδρομίας και θα επιτρέπει τη μετάβαση από την αντίστοιχη της σημερινής κατηγορίας Β στην κατηγορία Α, υπό την προϋπόθεση ότι πληρούνται ορισμένοι όροι. Οι διατάξεις του νέου κανονισμού υπηρεσιακής κατάστασης δεδομένου ότι είναι ευνοϊκότερες από ό,τι οι λεπτομέρειες μετάβασης από τη μία κατηγορία στην άλλη που ισχύουν στο Ελεγκτικό Συνέδριο στο πλαίσιο των εσωτερικών διαγωνισμών, θίγουν ορισμένα σημερινά μέλη του προσωπικού του. Ουσιαστικά, η εφαρμογή του νέου κανονισμού υπηρεσιακής κατάστασης μπορεί να εισαγάγει διακρίσεις εις βάρος υπαλλήλων που έχουν καταβάλει σημαντικές προσπάθειες προόδου κατά τη σταδιοδρομία τους για να συμβάλουν στην αποτελεσματική λειτουργία του εν λόγω οργάνου. Το προσωπικό, η σταδιοδρομία του οποίου εξελίσσεται σύμφωνα με το νέο κανονισμό υπηρεσιακής κατάστασης, μπορεί να καταταχθεί σε ανώτερο επίπεδο από εκείνο των υπαλλήλων αυτών, παρότι είχε φτάσει αργότερα στο αντίστοιχο επίπεδο.

Δεδομένου ότι ο παρών διορθωτικός προϋπολογισμός είναι καθαρά τεχνικού χαρακτήρα, δεν έχει πραγματοποιηθεί καμία αναπροσαρμογή για να διορθωθεί η κατάσταση που περιγράφεται ανωτέρω. Το Ελεγκτικό Συνέδριο δράττεται λοιπόν της ευκαιρίας για να ενημερώσει την αρμόδια για τον προϋπολογισμό αρχή ότι αυτή μπορεί να ζητήσει μεμονωμένη διόρθωση κατά τη διαδικασία του προϋπολογισμού 2005. Ουσιαστικά, 4 θέσεις που ανακατατάσσονται στον παρόντα διορθωτικό προϋπολογισμό ως θέσεις A*8 θα μπορούσαν να δοθούν ως θέσεις A*10, καθώς και ανάλογος αριθμός θέσεων C*2 θα έπρεπε να γίνουν θέσεις C*3 ή C*4.

VI. ευρωπαϊκη οικονομικη και κοινωνικη επιτροπη

Μετά από την εφαρμογή του νέου κανονισμού υπηρεσιακής κατάστασης, τον Μάιο 2004, θα πρέπει να τροποποιηθεί ο προϋπολογισμός 2004, όσον αφορά την ονοματολογία και τον πίνακα προσωπικού ώστε να ληφθούν υπόψη οι αλλαγές αυτές που δεν προβλέπονταν ακόμα στον προϋπολογισμό 2004 της Ευρωπαϊκής Οικονομικής και Κοινωνικής Επιτροπής ο οποίος εγκρίθηκε από το Ευρωπαϊκό Κοινοβούλιο στις 18 Δεκεμβρίου 2003.

VI.1 Μεταρρύθμιση του κανονισμού υπηρεσιακής κατάστασης

Η Επιτροπή, μετά το Λευκό Βιβλίο 2000 για τη μεταρρύθμιση, ενέκρινε τον Απρίλιο 2002 ευρεία πρόταση μεταρρύθμισης του κανονισμού υπηρεσιακής κατάστασης. Από τότε, διεξήχθη διαδικασία διαβούλευσης με τα άλλα όργανα, καθώς και τους εκπροσώπους του προσωπικού η οποία κατέληξε τελικά σε αναθεωρημένη πρόταση της Επιτροπής, της 18ης Νοεμβρίου 2003. Σε αυτή την πρόταση αναθεώρησης του κανονισμού υπηρεσιακής κατάστασης, ο οποίος θα πρέπει να αρχίσει να ισχύει την 1η Μαΐου 2004, βασίζεται το παρόν προσχέδιο διορθωτικού προϋπολογισμού.

VI.2 Τροποποιήσεις του πίνακα προσωπικού

Ο νέος πίνακας προσωπικού είναι αποτέλεσμα της μετατροπής όλων των θέσεων που υπήρχαν στις 31 Δεκεμβρίου 2003 σύμφωνα με το άρθρο 2 του παραρτήματος ΧΙΙΙ του σχεδίου του νέου κανονισμού υπηρεσιακής κατάστασης.

Όσον αφορά τις θέσεις που έχει χορηγήσει η αρμόδια για τον προϋπολογισμό αρχή για το 2004,

- εκείνες οι οποίες έχουν χορηγηθεί σε επίπεδο ενδιάμεσης στελέχωσης (LA3 και A5) έχουν επίσης μετατραπεί σύμφωνα με το άρθρο 2 του παραρτήματος ΧΙΙΙ του σχεδίου του νέου κανονισμού υπηρεσιακής κατάστασης. Δεδομένου του μεγέθους της ΕΟΚΕ, είναι βέβαιο ότι το επίπεδο των βαθμών στελέχωσης, που έχουν ουσιαστική σημασία για την αντιμετώπιση της διεύρυνσης, είναι κατώτερο από εκείνο της Επιτροπής. Η λογική μετατροπής την οποία ακολουθεί η ΕΟΚΕ δεν αποκλίνει ως εκ τούτου όσον αφορά την αρχή από εκείνο το οποίο έπραξε η Επιτροπή για τις νέες θέσεις στελέχωσης.

- Οι νέες θέσεις που χορηγούνται στο βασικό βαθμό (A7, B5 και C5) μετατράπηκαν στον νέο βασικό βαθμό κατ' εφαρμογή του άρθρου 11 του παραρτήματος ΧΙΙΙ του σχεδίου του νέου κανονισμού υπηρεσιακής κατάστασης με εξαίρεση 7 από τις θέσεις αυτές οι οποίες θα πρέπει να πληρωθούν πριν από την 1η Μαΐου και στις οποίες θα πρέπει να εφαρμοστούν οι διατάξεις του άρθρου 2 του παραρτήματος ΧΙΙΙ του σχεδίου του νέου κανονισμού υπηρεσιακής κατάστασης. Ο αριθμός των θέσεων αυτών είναι ελάχιστος. Θα πρέπει επίσης να ληφθεί υπόψη ότι η ΕΟΚΕ, αντίθετα με άλλα όργανα, δεν έχει λάβει κατά τα προηγούμενα οικονομικά έτη καμία θέση που να συνδέεται με τη διεύρυνση. Οι θέσεις που θα πληρωθούν μέχρι την 1.5.2004 αντιστοιχούν σε καθήκοντα η άσκηση των οποίων πρέπει να αρχίσει πριν από την ουσιαστική διεύρυνση, ιδίως όσον αφορά τη διεύθυνση ανθρωπίνων πόρων.

Εξάλλου, τα ποσοστά πολλαπλασιασμού που αναφέρονται στο άρθρο 6.2 του νέου κανονισμού υπηρεσιακής κατάστασης, εφαρμόστηκαν για να απελευθερώσουν, ήδη από το 2004, τους βαθμούς που θεωρούνται τελικοί της σταδιοδρομίας στον ισχύοντα κανονισμό υπηρεσιακής κατάστασης ([L]A4, B1, C1 και D1). Πρόκειται, ως εκ τούτου, για A*13 (5%), B*11 (5%), C*7 (5%) και D*5 (5%). Τα ποσοστά που χρησιμοποιούνται είναι εκείνα των άρθρων 9 και 10 του παραρτήματος XIII. Δεν αποτελεί πολιτική της ΕΟΚΕ να εφαρμόζει συστηματικά ημερομηνία έναρξης ισχύος πριν από την 1.5.2004. Αντίθετα, οι περισσότερες από τις προαγωγές αρχίζουν να ισχύουν μετά την 1η Μαΐου. Το σχέδιο του νέου κανονισμού υπηρεσιακής κατάστασης προβλέπει την εφαρμογή του άρθρου 6 (με τα ποσοστά που αναφέρονται στα άρθρα 9 και 10 του παραρτήματος ΧΙΙΙ) κατά τη διάρκεια του πρώτου έτους. Έχει, κατά συνέπεια, σημασία να προβλεφθεί ήδη από του παρόντος, η απεμπλοκή των σταδιοδρομιών στην ΕΟΚΕ ώστε να μην εισαχθούν διακρίσειςσε σχέση με το προσωπικό των οργάνων που δίνουν προαγωγές με ακόμα προγενέστερη ημερομηνία έναρξης ισχύος.

Η Ευρωπαϊκή Οικονομική και Κοινωνική Επιτροπή προτείνει έναν πίνακα προσωπικού για το 2004 με (αμετάβλητο) σύνολο 618 μόνιμων και έκτακτων θέσεων το 2004. Ο πίνακας προσωπικού τροποποιήθηκε επίσης ώστε να εξασφαλιστεί από 1ης Μαΐου 2004 η ισοδυναμία της μέσης σταδιοδρομίας με την παλαιά δομή σταδιοδρομιών.

Δεν θα υπάρξουν επιπτώσεις στον προϋπολογισμό όσον αφορά τις πιστώσεις.

VI.3 Αναφορά στη νομική βάση

Το άρθρο 29 των κανόνων εφαρμογής του δημοσιονομικού κανονισμού αναφέρει για τις παρατηρήσεις του προϋπολογισμού:

"Οι παρατηρήσεις του προϋπολογισμού περιλαμβάνουν ιδίως τα ακόλουθα στοιχεία:

a) τα στοιχεία αναφοράς της βασικής πράξης, εφόσον υπάρχει,

β) τις ενδεδειγμένες εξηγήσεις σχετικά με τη φύση και τον προορισμό των πιστώσεων".

Κατ' αναλογία με την πρακτική στον υπόλοιπο προϋπολογισμό και στο πλαίσιο της αναθεώρησης του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται στο λοιπό προσωπικό, που δεν έχουν ακόμα οριστικά εγκριθεί κατά την υποβολή του διορθωτικού προϋπολογισμού, η Επιτροπή προτείνει στις παρατηρήσεις του προϋπολογισμού να μην γίνεται πλέον αναφορά στα άρθρα ή/και ειδικά παραρτήματα και να τυποποιηθούν οι παρατηρήσεις στα κονδύλια του προϋπολογισμού ως ακολούθως:

Καθεστώς των υπαλλήλων των Ευρωπαϊκών Κοινοτήτων.

Καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.

Οι εξηγήσεις για τη φύση και τον προορισμό των πιστώσεων που αναφέρονται στα κονδύλια του προϋπολογισμού παραμένουν αμετάβλητες.

Στο παράρτημα 1 βρίσκονται οι πίνακες που επαναλαμβάνουν τις αναφορές που χρησιμοποιούνται στον προϋπολογισμό 2004 για το καθεστώς που εφαρμόζεται τους υπαλλήλους και το λοιπό προσωπικό.

VI. 4 Παρατηρήσεις του προϋπολογισμού σχετικά με τους συμβασιούχους υπαλλήλους

Οι διάφορες παρατηρήσεις του προϋπολογισμού σχετικά με το εξωτερικό προσωπικό πρέπει να συμπληρωθούν, όπου χρειάζεται, για να καταστεί δυνατή η πρόσληψη συμβασιούχων υπαλλήλων που αποτελούν μία νέα κατηγορία προσωπικού η οποία θεσπίστηκε με τη μεταρρύθμιση του κανονισμού υπηρεσιακής κατάστασης. Στην τελευταία πρόταση του κανονισμού αυτού προβλέπονται δύο είδη συμβασιούχων υπαλλήλων: οι υπάλληλοι που αναλαμβάνουν καθήκοντα δευτερεύουσας σημασίας και οι υπάλληλοι που αναλαμβάνουν επικουρικά καθήκοντα. Οι τελευταίοι αυτοί υπάλληλοι θα αντικαταστήσουν προοδευτικά τους επικουρικούς υπαλλήλους. Θα πρέπει, ως εκ τούτου, να προβλεφθεί ιδίως η πρόσληψη συμβασιούχων υπαλλήλων παντού όπου ο προϋπολογισμός επιτρέπει σήμερα την πρόσληψη επικουρικών υπαλλήλων, δηλαδή ουσιαστικά στις θέσεις 1110 και 1114.

Θα πρέπει επίσης να συσταθεί ένα νέο κονδύλιο του προϋπολογισμού για τους συμβασιούχους υπαλλήλους σύμφωνα με τα άρθρα 79 έως 115 του νέου κανονισμού υπηρεσιακής κατάστασης. Στο παρόν στάδιο, στο κονδύλιο αυτό εγγράφεται η μνεία "π.υ.".

Επίσης, προτείνεται η πρόσθεση των όρων «συμβασιούχοι υπάλληλοι» στις παρατηρήσεις των ακόλουθων κονδυλίων:

1149 Άλλες αποζημιώσεις και επιστροφές,

115 Υπερωρίες.

VI.5 Παρατηρήσεις του προϋπολογισμού σχετικά με τη γονική και οικογενειακή άδεια

Η ύπαρξη στο νέο κανονισμό υπηρεσιακής κατάστασης των υπαλλήλων ενός νέου άρθρου 42α σχετικά με το επίδομα γονικής ή οικογενειακής άδειας καθιστά αναγκαία την πρόσθεση του ακόλουθου σχολίου:

«Το παρόν κονδύλιο χρησιμεύει επίσης για να καλύψει το επίδομα γονικής ή οικογενειακής άδειας».

VII. Επιτροπή των Περιφερειών

VII.1 Τροποποιήσεις του πίνακα προσωπικού

Ο νέος πίνακας προσωπικού είναι αποτέλεσμα της αυτόματης μετατροπής όλων των βαθμών (νέος κανονισμός υπηρεσιακής κατάστασης, παράρτημα ΧΙΙΙ, τμήμα 1, άρθρο 2), εκτός από τις νέες θέσεις υπαλλήλων προς πρόσληψη μετά την έναρξη ισχύος του νέου κανονισμού (1η Μαΐου 2004). Για τις νέες αυτές θέσεις, οι υπάλληλοι θα πρέπει να προσληφθούν στο νέο βασικό βαθμό, δηλαδή σύμφωνα με το παράρτημα ΧΙΙΙ, τμήμα 1, άρθρο 11 του νέου κανονισμού υπηρεσιακής κατάστασης, εφόσον οι θέσεις αυτές δεν προορίζονται να καλυφθούν πριν από την 1η Μαΐου.

Η Επιτροπή των Περιφερειών προτείνει τον ακόλουθο πίνακα προσωπικού για το 2004. Με ένα (αμετάβλητο) σύνολο 408 μόνιμων και έκτακτων θέσεων το 2004, εκ των οποίων 270 τροποποιήθηκαν βάσει του άρθρου 2 και εκ των οποίων 138 νέες θέσεις τροποποιήθηκαν βάσει του άρθρου 11 του παραρτήματος ΧΙΙΙ. Ο πίνακας προσωπικού επίσης τροποποιήθηκε για να εξασφαλιστεί, από 1ης Μαΐου 2004, η ισοδυναμία της μέσης σταδιοδρομίας με την παλαιά δομή σταδιοδρομιών.

VII.2 Τροποποιήσεις στην ονοματολογία για να προβλεφθεί ο νέος κανονισμός υπηρεσιακής κατάστασης και οι συμβασιούχοι υπάλληλοι

Νέα θέση

Θα πρέπει επίσης να δημιουργηθεί ένα νέο κονδύλιο του προϋπολογισμού για τους συμβασιούχους υπαλλήλους (άρθρα 79 έως 115 του νέου κανονισμού υπηρεσιακής κατάστασης) οι οποίοι αντικαθιστούν τους επικουρικούς υπαλλήλους. Στο κονδύλιο αυτό εγγράφεται η μνεία "π.υ.".

ΚΕΦΑΛΑΙΟ 11 - ΠΡΟΣΩΠΙΚΟ ΕΝ ΕΝΕΡΓΕΙΑ

Άρθρο 111 - Λοιπό προσωπικό

Νέο άρθρο

Θέση 1115 Συμβασιούχοι υπάλληλοι

>ΘΕΣΗ ΠIΝΑΚΑ>

Παρατηρήσεις

Νέα θέση

Η πίστωση αυτή προορίζεται να καλύψει τις δαπάνες σχετικά με την ενδεχόμενη απασχόληση συμβασιούχων υπαλλήλων

1.1.1. Αναφορά στη νομική βάση

Ορισμένες αναφορές στις νομικές βάσεις πρέπει να αναπροσαρμοστούν μετά την έναρξη ισχύος, την 1η Μαΐου 2004, του νέου κανονισμού υπηρεσιακής κατάστασης.

Άρθρο 1820 Επαγγελματική επιμόρφωση

Να αντικατασταθεί το κείμενο της νομικής βάσης στις παρατηρήσεις:

«Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως άρθρο 24, τρίτη περίπτωση»,

Με το κείμενο :

«Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως άρθρο 24α και άρθρα 11 έως 14 του παραρτήματος VII.»

Άρθρο 1113 Ειδικοί σύμβουλοι

Να αντικατασταθεί το κείμενο της νομικής βάσης στο σχόλιο:

«Καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων και ιδίως άρθρα 5, 82 και 83»,

με το κείμενο:

«Καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων και ιδίως άρθρα 5, 119 και 120».

VIII Τμήμα A. Ευρωπαίος διαμεσολαβητής

Το άρθρο 37 του δημοσιονομικού κανονισμού προβλέπει ότι, σε περίπτωση αναπόφευκτων εξαιρετικών και απρόβλεπτων περιστάσεων, τα θεσμικά όργανα μπορούν να διαβιβάσουν στην Επιτροπή αιτήσεις διορθωτικών προϋπολογισμών (ΔΠ).

Απρόβλεπτες και αναπόφευκτες περιστάσεις δικαιολογούν την υποβολή του παρόντος διαρθρωτικού προϋπολογισμού. Πρόκειται κυρίως για την πολιτική συμφωνία που αφορά την αναθεώρηση του κανονισμού υπηρεσιακής κατάστασης των υπαλλήλων της Ευρωπαϊκής Κοινότητας, καθώς και του καθεστώτος που εφαρμόζεται στο λοιπό προσωπικό. Οι τροποποιήσεις που εισάγονται στους κανονισμούς αυτούς συνεπάγονται κυρίως τροποποιήσεις των πινάκων προσωπικού των διαφόρων θεσμικών οργάνων, ώστε να αναπροσαρμοστούν στη νέα δομή σταδιοδρομίας. Το παρόν ΠΠ πρέπει να αφορά την αναπροσαρμογή του πίνακα προσωπικού σύμφωνα με το μεταβατικό στάδιο που προβλέπεται στο παράρτημα ΧΙΙΙ του κανονισμού υπηρεσιακής κατάστασης, καθώς και την εισαγωγή ενός κονδυλίου του προϋπολογισμού που παρέχει τη δυνατότητα χρηματοδότησης της πρόσληψης συμβασιούχων υπαλλήλων που θεσπίζεται στοκαθεστώς που εφαρμόζεται στο λοιπό προσωπικό.

VIII.1 Τροποποιήσεις του πίνακα προσωπικού

Προκύπτει, για τις παλαιές θέσεις, από τη μηχανική εφαρμογή της μετατροπής των νέων κατηγοριών και βαθμών που προβλέπεται στο άρθρο 2 του παραρτήματος ΧΙΙΙ του κανονισμού υπηρεσιακής κατάστασης των υπαλλήλων. Επίσης, κατ' εφαρμογή του άρθρου αυτού, μετατράπηκαν οι δύο θέσεις στελέχωσης για τις οποίες η αρμόδια για τον προϋπολογισμό αρχή είχε ειδικά δώσει άδεια θέσπισής τους σε επίπεδο ανώτερο της κατηγορίας, (τη θέση Α2 για το γενικό γραμματέα του διαμεσολαβητή και τη θέση Α4 κύριου διοικητικού υπαλλήλου στον δημοσιονομικό και διοικητικό τομέα). Ουσιαστικά, μόνο η διατήρηση αυτού του επιπέδου στη νέα δομή σταδιοδρομίας διασφαλίζει τους στόχους που επιδιώκει η αρμόδια για τον προϋπολογισμό αρχή με τη δημιουργία τους, δηλαδή την πρόσληψη υψηλόβαθμων υπαλλήλων των άλλων θεσμικών οργάνων που διαθέτουν την απαιτούμενη επαγγελματική πείρα και προσόντα για να ασκήσουν αυτά τα ανωτάτου επιπέδου καθήκοντα.

Όσον αφορά τις νέες θέσεις που δημιουργήθηκαν το 2004, ιδίως ενόψει της διεύρυνσης και όταν αυτές δεν πρόκειται να πληρωθούν πριν από την 1η Μαΐου, εφαρμόζονται οι διατάξεις του άρθρου 11 του ιδίου αυτού παραρτήματος.

VIII.2 Τροποποιήσεις στην ονοματολογία για να προβλεφθεί το νέο καθεστώς των συμβασιούχων υπαλλήλων

Κρίνεται σκόπιμο να προβλεφθεί συνολικά για τα θεσμικά όργανα ένα νέο κονδύλιο του προϋπολογισμού για τους συμβασιούχους υπαλλήλους διαφορετικό από εκείνο που προβλέπεται για τους επικουρικούς υπαλλήλους. Όσον αφορά τον Ευρωπαίο διαμεσολαβητή τα δύο κονδύλια του προϋπολογισμού θα είναι

111: Λοιπό προσωπικό

1110: Επικουρικοί υπάλληλοι, τοπικοί υπάλληλοι και ειδικοί σύμβουλοι

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις αμοιβές, καθώς και τη συνεισφορά του εργοδότη στο καθεστώς κοινωνικής ασφάλισης των επικουρικών υπαλλήλων, των τοπικών υπαλλήλων και των ειδικών συμβούλων που προβλέπονται στο καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.

1115: Συμβασιούχοι υπάλληλοι

>ΘΕΣΗ ΠIΝΑΚΑ>

Παρατηρήσεις

Νέα θέση

Η πίστωση αυτή προορίζεται να καλύψει τις δαπάνες για την ενδεχόμενη πρόσληψη συμβασιούχων υπαλλήλων.

VIII Τμήμα B. Ευρωπαίος επόπτης για την προστασία των δεδομένων

Στο πλαίσιο του διορθωτικού προϋπολογισμού 2/2004, η Επιτροπή προτείνει τη δημιουργία ενός νέου τμήματος που να αφορά τον Ευρωπαίο Επόπτη για την προστασία των δεδομένων ώστε αυτός να είναι σε θέση να διαθέτει ανθρώπινους και οικονομικούς πόρους για την άσκηση των καθηκόντων του.

Στο πλαίσιο αυτό, είχε προταθεί ένας πίνακας προσωπικού βάσει του ισχύοντος κανονισμού υπηρεσιακής κατάστασης. Θα πρέπει τώρα να μετατραπεί ο πίνακας αυτός προσωπικού ο οποίος θα πρέπει να ρυθμιστεί κατά την ημερομηνία έναρξης ισχύος της μεταρρύθμισης του κανονισμού υπηρεσιακής κατάστασης, την 1η Μαΐου 2004. Οι αλλαγές αυτές στον προϋπολογισμό θα αρχίσουν να ισχύουν ταυτόχρονα με τον νέο κανονισμό υπηρεσιακής κατάστασης.

Η Επιτροπή προτείνει την εφαρμογή μιας απλής τεχνικής μετατροπής που δεν θίγει την ψήφο της αρμόδιας για τον προϋπολογισμό αρχής.

Κατά τη διάρκεια διετούς μεταβατικής περιόδου, οι τέσσερις κατηγορίες των μόνιμων και έκτακτων θέσεων των πινάκων προσωπικού διατηρούνται, αλλά μετονομάζονται με εφαρμογή του άρθρου 2 παράγραφος 1 του παραρτήματος ΧΙΙΙ του κειμένου της μεταρρύθμισης. Το άρθρο αυτό ορίζει τον τρόπο μετονομασίας, της κατηγορίας και του βαθμού των υπαλλήλων που είναι τοποθετημένοι σε θέσεις που προβλέπει ο κανονισμός υπηρεσιακής κατάστασης. Στο μέτρο που ο πίνακας αυτός προσωπικού του επόπτη άρχισε να ισχύει πριν από την 1η Μαΐου, η Επιτροπή προτείνει την εφαρμογή του εν λόγω άρθρου 2 του παραρτήματος ΧΙΙΙ σε όλες τις θέσεις που προβλέπει ο πίνακας προσωπικού του Ευρωπαίου Επόπτη για την προστασία των δεδομένων.

Στον ακόλουθο πίνακα εμφαίνεται η μετατροπή βάσει του άρθρου 2.

>ΘΕΣΗ ΠIΝΑΚΑ>

VIII.1 Αναφορά στη νομική βάση

Στο άρθρο 29 των κανόνων εκτέλεσης του δημοσιονομικού κανονισμού αναφέρεται για τις παρατηρήσεις του προϋπολογισμού:

"Οι παρατηρήσεις του προϋπολογισμού περιλαμβάνουν ιδίως τα ακόλουθα στοιχεία:

a) τα στοιχεία αναφοράς της βασικής πράξης, εφόσον υπάρχει,

β) τις ενδεδειγμένες επεξηγήσεις σχετικά με τη φύση και τον προορισμό των πιστώσεων"

Κατ' αναλογία με την πρακτική που τηρείται στον υπόλοιπο προϋπολογισμό και στο πλαίσιο της αναθεώρησης του καθεστώτος των νομίμων υπαλλήλων και του καθεστώτος που εφαρμόζεται στο λοιπό προσωπικό, ο οποίος δεν έχει ακόμα οριστικά εγκριθεί κατά την υποβολή του παρόντος διορθωτικού προϋπολογισμού, η Επιτροπή προτείνει για τον Ευρωπαίο Επόπτη προστασίας των δεδομένων να μην αναφέρει πλέον στις παρατηρήσεις του προϋπολογισμού τα άρθρα ή/και ειδικά παραρτήματα και να τυποποιηθούν οι παρατηρήσεις στα κονδύλια του προϋπολογισμού ως ακολούθως:

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.

Οι εξηγήσεις για τη φύση και τον προορισμό των πιστώσεων που περιλαμβάνονται στα κονδύλια του προϋπολογισμού παραμένουν αμετάβλητες.

Στο παράρτημα 2 υπάρχουν οι πίνακες που επαναλαμβάνουν τις αναφορές που χρησιμοποιούνται στον προϋπολογισμό 2004 για τον κανονισμό υπηρεσιακής κατάστασης των μονίμων υπαλλήλων και το καθεστώς που εφαρμόζεται στο λοιπό προσωπικό.

VIII.2 Τροποποιήσεις στην ονοματολογία για να προβλεφθεί το νέο καθεστώς των συμβασιούχων υπαλλήλων

Κρίνεται σκόπιμο να προβλεφθεί για όλα τα θεσμικά όργανα ένα νέο κονδύλιο του προϋπολογισμού για τους συμβασιούχους υπαλλήλους διαφορετικό από εκείνο που προβλέπεται για τους επικουρικούς υπαλλήλους. Όσον αφορά τον Ευρωπαίο Επόπτη προστασίας των δεδομένων τα δύο σχετικά κονδύλια του προϋπολογισμού αναφέρονται στο τεχνικό παράρτημα.